Diari Oficial de la Generalitat Valenciana


Sumari del DOGV 3946, del 23-02-2001 (2001/1147)

Notificació de la resolució del recurs ordinari amb el número de referència interna R-367/1998.
-----------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1147


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-367/1998. [2001/Q1147]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Diego Javier Fernández Cano, avinguda de Josep Pedrós, 1, 1 (46546 Piles) la resolució del recurs ordinari amb el número de referència interna R-367/1998.
  
Resolució
  
Examinat el recurs ordinari formulat pel senyor Diego Javier Fernández Cano contra la resolució del Servei Territorial de València, en l'expedient, per sol·licitud de visat i d'ajudes econòmiques directes per a adquisició protegida d'un habitatge de preu taxat, número 46/1//0965/1998/195.
  
Antecedents de fet
  
1. Els interessats, adquirents d'un habitatge lliure de nova construcció amb més de dos anys d'antiguitat, mitjançant escriptura de compravenda de 7 de maig de 1998, van presentar en el Servei Territorial d'Arquitectura i Habitatge, sol·licitud de visat i d'ajudes econòmiques directes el dia 2 de juny del mateix any.
  
2. A la vista de la documentació presentada i segons el que estableix el Reial Decret 2.190/1995, de 28 de desembre, i Decret 113/1996, de 5 de juny, del Govern Valencià, el servei territorial dicta resolució denegatòria de les ajudes econòmiques sol·licitades, per estimar que el preu de l'habitatge adquirit supera 1,2 vegades el mòdul ponderat vigent per metre quadrat de superfície útil per a l'àrea geogràfica on es troba ubicat l'habitatge objecte de la sol·licitud d'ajudes.
  
3. Contra l'esmentada resolució, la part interessada, interposa recurs ordinari dins del termini i en la forma escaient, amb les al·legacions que hi consten i que es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposa l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 225/1999, de 15 de desembre, del Govern Valencià (DOGV número 3.648, de 20 de desembre).
  
2. El que disposen els articles 107, 110, 114, 115, 116 i 117 de la LRJPAC, quant a l'admissió i tramitació del recurs ordinari.
  
3. De conformitat amb el que disposa l'article 13 del Decret 113/1996, de 5 de juny, del Govern Valencià, en relació amb l'article 27 del Reial Decret 2.190/1995, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999, serà requisit imprescindible per a accedir als préstecs qualificats i subvencions que el preu màxim de venda no supere el resultat de multiplicar el mòdul pertanyent a l'àrea geogràfica aplicable en el moment de la qualificació provisional, o en el de la data en què es porte a terme la compravenda en els supòsits d'habitatges a preu taxat, pel coeficient de zona que corresponga.
  
4. En el cas que ens ocupa, examinada la documentació que hi ha en l'expedient es comprova que, el preu de la compravenda (8.750.000 pessetes), supera el resultat de multiplicar el mòdul de venda (93.410 x 1,01 = 94.344), per la superfície útil de l'habitatge adquirit (88'60 m2).
  
En conseqüència, atés que el que ha adduït el recurrent no desvirtua el contingut de la resolució impugnada, procedeix confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari interposat pel senyor Diego Javier Fernández Cano contra la Resolució de 23 de juliol de 1998, del Servei Territorial d'Arquitectura i Habitatge de València, la qual queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime convenient.